Dávid Tencer

ThLic. Dávid Bartimej Tencer, OFM Cap. (* 18. máj 1963, Nová Baňa) je rímskokatolícky rehoľník – kapucín a biskup diecézy Reykjavík na Islande.CHENEY, David M.. Bishop David Bartimej Tencer, O.F.M. Cap. [online]. catholic-hierarchy.org, [cit. 2015-12-08]. Dostupné online. 

 Životopis 

 Kňaz 
Základné teologické štúdia absolvoval na Rímskokatolíckej cyrilometodskej bohosloveckej fakulte v Bratislave a Kňazskom seminári sv. Cyrila a Metoda v Bratislave. Kňazskú vysviacku prijal z rúk banskobystrického diecézneho biskupa ThDr. Jozefa Feranca, 15. júna 1986 pre službu v Banskobystrickej diecéze. Pôsobil ako ceremoniár Biskupského úradu. Neskôr zastupoval farára v Hriňovej a neskôr kaplána vo Zvolene.

2. októbra 1986 nastúpil na Vojenskú základnú službu v Stode u Plzne, neskôr v Chomutove a Chlumci nad Cidlinou. Po absolvovaní vojenskej služby sa v septembri 1988 vrátil znova ako kaplán do Zvolena. V roku 1989 bol preložený za administrátora do Sklených Teplíc a v roku 1990 do Podkoníc.

 Rehoľník 
Svojho diecézneho biskupa Rudolfa Baláža požiadal o uvoľnenie pre vstup do rehole. Dňa 3. októbra 1990 začal noviciát v Slovenskej provincii bratov kapucínov.

Prvé sľuby zložil v roku 1991 v Podkoniciach. Od roku 1992 študoval v Ríme na pápežskom aténeu Antonianum františkánsku spiritualitu. Licenciát teológie získal v roku 1994.

Večné sľuby zložil 28. augusta 1994 v Kostole Narodenia sv. Jána Krstiteľa v Kremnických Baniach. Po návrate z Ríma pôsobil ako správca fary v Holíči. Zastával úlohu magistra postulantov a provinciálneho definítora. Od 1. augusta 1996 pôsobil na Raticovom vrchu pri Hriňovej. V roku 1997 dokončil s bratmi stavbu kláštora Fatimskej Panny Márie, ktorý slúži aj ako formačný dom pre postulantov do rehole kapucínov. Tu pôsobil ako gvardián do roku 2003. Magistrom postulantov bol do roku 2001. V rokoch 20032004 bol gvardiánom kláštora v Žiline.

Pôsobil aj ako odborný asistent na Katedre pastorálnej teológie na RKCMBF UK – Teologickom inštitúte v Badíne.   

 Island 
V júni 2004 islandský biskup Joannes Gijsen pozval Dávida Tencera spolu so slovenským provinciálom kapucínov na návštevu Islandu o možnosti ich pôsobenia na tomto ostrove. Dňa 15. novembra 2004 odišiel na Island a založil tam kapucínsku misiu.

Dňa 28. júla 2007 biskup Joannes Gijsen posvätil kaplnku a kláštor Zvestovania Pána vo farnosti  sv. Þórlákura v Reyðarfjörðure a kapucínom zveril celú východnú oblasť cez 8300 km².Slovenští kapucíni na misi v zemi ohně a ledu  Pôsobil aj ako kaplán vo Farnosti Stella Maris v Reykjavíku. Bol členom Kňazskej rady a Kolégia konzultorov diecézy Reykjavík.  

 Biskup 
Pápež František ho 18. septembra 2015 vymenoval za 5. biskupa v Reykjavíku, jedinej diecézy na ostrove Island.

7. októbra 2015 sa spolu s emeritným biskupom Pierrom Bürcherom stretol s pápežom Františkom v rámci generálnej audiencie na Námestí sv. Petra vo Vatikáne.

Biskupskú vysviacku prijal 31. októbra 2015 v Katedrále Krista Kráľa v Reykjavíku z rúk svojho predchodcu biskupa Pierra Bürchera a spolusvätiteľov apoštolského nuncia arcibiskupa Henryka J. Nowackého a biskupa Žilinskej diecézy Tomáša Galisa. Za biskupské heslo si zvolil: Gaudium et Spes – Radosť a nádej. Je členom Biskupskej konferencie Škandinávie. 

 Erb  
 zelený klobúk – šesť strapcov na šnúrach; prislúchajúci každému biskupovi
 kríž – procesiový latinský kríž
 symbol Tau – symbol Božích nasledovníkov (porov. Ez 9 , alebo Zjv 7,2) a tiež symbol sv. Františka a františkánskych rádov
 farba Tau a modrá farba štítu – odvodené zo štátnej vlajky Islandu 
 strieborná ľalia – symbol diecézy Reykjavík 
 trstina a svieca – citát z Evanjelia podľa Matúša (12, 20): Nalomenú trstinu nedolomí a hasnúci knôt nedohasí
 motto – Gaudium et Spes – Radosť a nádej

 Diela 

 Príhovory 


 Články 


















 Videá  




 Audio 


 Citáty 
 „Dostal som sa sem v roku 2004 lietadlom, na pozvanie vtedajšieho biskupa Johannesa Gijsena, ktorý hľadal pomoc pre pastoráciu v tunajšej diecéze."
 „Nejdem byť biskup katolíkov, ale katolícky biskup."
 „Pre každého misionára je potrebné vedomie, že sa ľudia za neho modlia."
 „Naša farnosť zaberá celý východ ostrova. Keď priplávate z Európy, tak do našej farnosti.“
 „Rekord padol, keď som mal v nedeľu štyri sväté omše a každá bola v inom jazyku. Dokonca raz som slúžil omšu, na ktorej bolo 33 národností."
 „Medzi katolíckymi kostolmi sú vzdialenosti občas aj viac ako 500 km."
 "Budem robiť všetko pre to, aby v mojom živote nastalo "zJEŽIŠtenie"."

 Referencie 

Kategória:Osobnosti z Novej Bane
Kategória:Biskupi Reykjavíckej diecézy
Kategória:Slovenskí kapucíni
Kategória:Slovenskí rímskokatolícki biskupi